411.2014 Jurnalul Oficial al Uniunii Europene L 317/1 (Acte legislative) REGULAMENTE REGULAMENTUL (UE, EURATOM) NR. 1141/2014 AL PARLAMENTULUI EUROPEAN ȘI AL CONSILIULUI din 22 octombrie 2014 privind statutul și finanțarea partidelor politice europene şși a fundațiilor politice europene PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 224, având în vedere Tratatul de instituire a Comunității Europene a Energiei Atomice, în special articolul 106a, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European (), având în vedere avizul Comitetului Regiunilor (2), având în vedere avizul Curţii de Conturi (?), hotărând în conformitate cu procedura legislativă ordinară (*), întrucât: (1)  Articolul 10 alineatul (4) din Tratatul privind Uniunea Europeană („TUE”) și articolul 12 alineatul (2) din Carta drepturilor fundamentale a Uniunii Europene („Carta”) prevăd că partidele politice la nivel european contribuie la formarea conştiinței politice europene și la exprimarea voinței politice a cetățenilor Uniunii. (2) Articolele 11 şi 12 din Cartă prevăd că dreptul la libertatea de asociere la toate nivelurile, de exemplu în domeniile politic şi civic, precum și dreptul la libertatea de exprimare, care cuprinde libertatea de opinie și libertatea de a primi sau de a transmite informații sau idei fără amestecul autorităților publice şi fără a ține seama de frontiere, sunt drepturi fundamentale ale oricărui cetățean al Uniunii. (3)  Cetăţenii europeni ar trebui să aibă posibilitatea de a utiliza aceste drepturi de a participa pe deplin la viaţa democratică a Uniunii. ( Partidele politice europene cu adevărat transnaționale și fundațiile politice europene afiliate acestora au de înde- plinit un rol esențial pentru ca cetăţenii să se poată exprima la nivel european prin reducerea diferențelor între politicile de la nivel naţional şi cele de la nivelul Uniunii. (5)  Partidele politice europene și fundațiile politice europene afiliate acestora ar trebui încurajate și sprijinite în efortul lor de a asigura o legătură puternică între societatea civilă europeană și instituțiile Uniunii, în special Parlamentul European. () JO C 133, 9.5.2013, p. 90. () JO C 62, 2.3.2013, p. 77. () JO C 67, 73.2013, p. 1. (*) Poziţia Parlamentului European din 16 aprilie 2014 (nepublicată încă în Jurnalul Oficial) şi Decizia Consiliului din 29 septembrie 2014.